cyanic-selkie/wikianc huggingface dataset:
Fehérvár AV19
Joukkueen nimestä on useita versioita. Uusin versio on AV19. AV on lyhenteestä Alba Volán, ja 19 tulee joukkueen ehkä tunnetuimman pelaajan Gábor Ocskayn pelinumerosta. Muita nimiä ovat Alba Volán SC ja SAPA Fehérvár AV19.
Kilpa-aerobic
Kilpa-aerobic on kilpaurheilun ja "show'n" yhdistävä urheilulaji. Kilpailuissa pärjätäkseen urheilijan tulee hallita lajitekniikan lisäksi yleisön viihdyttäminen. Kilpa-aerobic täyttää myös taito-teholajien ja keskipitkien nopeuskestävyyslajien kriteerit. Fyysisen suorituskyvyn alueella urheilijalta vaaditaan voimaa ja liikkuvuutta, nopeutta ja anaerobista kestävyyttä sekä taitoa. Psyykkisellä puolella on oltava rohkeutta esiintyä, pitkäjännitteisyyttä määrätietoiseen harjoitteluun ja luovuutta.
Käyttöjärjestelmä
Luokittelu käyttötarkoituksen mukaan
Keskustietokone- ja palvelinkäyttöjärjestelmiä käytetään koneissa, joilla on monia samanaikaisia käyttäjiä, tai joita käytetään palvelinten alustana. Usein nämä käyttöjärjestelmät voivat käyttää valtavaa määrää muistia, massamuistivälineitä, prosessoreita ja muita resursseja. Tavoitteena tällaisissa järjestelmissä on yleensä luotettavuuden ohella hyödyntää resursseja mahdollisimman täydellisesti ja suorittaa mahdollisimman suuri määrä tehtäviä aikayksikköä kohden. Esimerkiksi z/OS ja Multics ovat keskustietokoneisiin kehitettyjä käyttöjärjestelmiä. Palvelintietokoneissa on usein Unix- tai Unixin kaltainen käyttöjärjestelmä. Palvelin voi tarkoittaa myös klusteria, joka näkyy ulospäin yhtenä tietokoneena kuormituksen tasaajan ansiosta.
Raatteen tien taistelu
Lopputulos
Neuvostoliittolaisten tappioon vaikutti myös huono varustautuminen pakkassäähän. Osa puna-armeijan sotilaista kuoli Raatteen tiellä kylmyyteen. Lisäksi puna-armeijan elintarvike- ja rehutilanne oli varsin huono taisteluiden loppuvaiheessa. Päivittäinen ruoka-annos saattoi olla ainoastaan kaksi korppua miestä kohden. Tuhottu divisioona oli kuitenkin ottanut mukaan sotilassoittokunnan soittimineen, nuotteineen ja julisteineen voittoparaatia varten.
Kilpa-aerobic
Kilpailujärjestelmä
Kilpailujärjestelmä jakautuu kahteen painopistealueeseen: harrastajiin ja kilpailijoihin. Uudet kilpailijat pääsevät harrastajapuolen kautta mukaan toimintaan, jolloin säännöt ovat helpommat ja väljemmät kuin kilpasarjoissa. Lajissa kilpaillaan naisten ja miesten yksilösarjoissa, parisarjassa sekä kolmen hengen joukkuesarjassa, eli triossa. Uusi suosittu sarja on ryhmäaerobic, jossa kilpaillaan 5 - 8 hengen ryhmissä omilla säännöillään.
Juande Ramos
Ura
Kesällä 2007 Sevilla menestyi Espanjan supercupissa Real Madridin kustannuksella, mutta UEFA Super Cupin loppuottelussa joukkue hävisi Milanille. Kautta 2007–2008 varjosti Sevillan pelaajan Antonio Puertan kuolema kauden avausottelussa Getafea vastaan saadun sydänkohtauksen seurauksena, eikä kausi alkanut pelillisestikään lupaavasti.
Itseinkompatibiliteetti
Itseinkompatibiliteetti eli itsemartous on osalla kasveista tavattava mekasnismi, joka estää siitepölyhiukkasta hedelmöittämästä saman kasviyksilön emin munasolua tai itsepölytyksen seurauksena hedelmöittyneen munasolun kehittymisen siemeneksi. Itsekompatibiliteetin ilmeneminen on jaettu vanhastaan kolmeen erilaiseen mekanismiin, joskin tämä kolmijako on sittemmin kyseenalaistettu, ja mahdollisia erilaisia mekanismeja saattaa olla enemmän. Itseinkompatibiliteetin on todettu vaikuttavan useilla eri sukuihin ja heimoihin kuuluvilla kasvilajeilla.
Homomorfinen gametofyyttinen itseinkompatibiliteetti
Homomorfisessa gametofyyttisessä itseinkompatibiliteetissä itsepölytyksen estomekanismi perustuu yhteen geenilokukseen, jonka geenistä on samassa kasvipopulaatiossa useita erilaisia alleeleja. Populaation kasviyksilöissä on siis kyseisessä geenilokuksessa jotkin kaksi alleelia, jolloin kasvin heteiden tuottamiin haploidisiin siitepölyhiukkasiin tulee jompikumpi alleeliparin alleeleista. Siitepölyn päätyessä emin luotille sellaisessa kasvissa, jolla on perimässään kyseisestä geenistä sama alleeli kuin siitepölyhiukkasessa, siiteputken kasvaminen emin munasolulle estetään ja hedelmöitystä ei tapahdu. Mikäli siitepölyhiukkanen päätyy kyseisestä geenistä erilaiset alleelit omaavan kasvin luotille, voi siiteputki kasvaa normaalisti ja hedelmöittää munasolun.
Raatteen tien taistelu
Taistelun lopputulos
Raatteen tien taistelut päättyivät suomalaisten saavuttamaan merkittävään voittoon. Suomalaisten kannalta uhka valtakunnan katkaisemisesta kahtia oli vältetty. Suomalaiset saivat sotasaaliikseen muun muassa :
Tämän lisäksi suomalaiset ottivat taistelualueelta noin 1 200 sotavankia. Neuvostolähteiden mukaan puna-armeijan 44. divisioonan tuho ei ollut niin täydellinen kuin suomalaislähteissä on mainittu. Divisioonan miehistötappiot olivat neuvostolähteiden mukaan 1 001 kaatunutta, 1 430 haavoittunutta ja 2 243 kadonnutta.
Kilpa-aerobic
Kilpasarjat
Sarjat eivät perustu ikään, vaan taitotasoon. Eri ikäluokat kilpailevat kuitenkin erikseen. Kilpailijat jakautuvat taitotasonsa mukaisesti kuuteen eri luokkaan, joista ensimmäinen luokka on alle 12-vuotiaat aloittelijat. Toinen luokka on AeroSport-luokka, jossa tehdään yksittäisiä liikesarjoja tuomareiden edessä. Kolmannessa luokassa nämä erilliset sarjat yhdistetään ja niistä tehdään ohjelma. Neljännessä luokassa saa tehdä jo koko ohjelman itse. Kuudes luokka on korkein ja siinä kilpaillaan kansainvälisillä säännöillä. Luokasta toiseen nousu voi tapahtua kun kilpailija saa tietyn määrän pisteitä jokaisesta arviointikohdasta eli taiteellisuudesta, tekniikasta sekä vaikeusosista. Kuudetta luokkaa voivat nousta vain yli 18-vuotiaat.
Itseinkompatibiliteetti
Heteromorfinen itseinkompatibiliteetti
Heteromorfisessa itseinkompatibiliteetissä itsepölytyksen estomekanismi perustuu yhteen geenilokukseen, jonka geenistä on populaatiossa kaksi alleelia. Alleeleista toinen on dominoiva ja toinen on resessiivinen. Esikoilla (Primula) emien vartalon pituus riippuu kyseisen geenilokuksen alleeliyhdistelmästä. Homotsygoottisen resessiivisen alleeliparin omaavien kukkien emit ovat pitkävartaloisia ja heterotsygoottisen alleeliparin omaavien kukkien emit lyhytvartaloisia. Itsekompatibiliteettimekanismi estää homotsygoottisen resessiivisen alleeliparin kukasta peräisin olevaa siitepölyä hedelmöittämästä toista homotsygoottisen resessiivisen alleeliparin omaavan kukan emin munasolua ja vastaavasti heterotsygoottisen alleeliparin kukasta peräisin olevaa siitepölyä hedelmöittämästä toisen heterotsygoottisen kukan emin munasolua. Vaikka esikoilla tämä itseinkompatibiliteettimekanismi liittyykin emien heterostyliaan eli emien eripituisuuteen, ei tämä mekanismi välttämättä aina liity siihen.
Juande Ramos
Ura
27. lokakuuta 2007 Ramos ilmoitti jättävänsä Sevillan, ja seuraavana päivänä hänet nimitettiin englantilaisen Tottenham Hotspurin päävalmentajaksi. Ramos seurasi tehtävässä kaksi päivää aikaisemmin erotettua alankomaalaista Martin Jolia, joskin pestistä oli huhuttu jo kesällä 2007. Ramosin johdolla Spurs nousi tukevasti Englannin valioliigan keskikastiin ja voitti Englannin liigacupin kaatamalla loppuottelussa Chelsean. Pokaali oli Ramosille jo kuudes kahden vuoden aikana. Unelma kolmannesta perättäisestä UEFA Cupin voitosta romuttui, kun Spurs hävisi PSV:lle neljännesvälierissä rangaistuspotkukilpailun jälkeen. Kausi 2008–2009 alkoi Tottenhamilta äärimmäisen heikosti. Joukkue keräsi kahdeksassa ensimmäisessä pelissään vain kaksi pistettä ja lokakuun lopulla Ramos sai potkut seurasta.
Itseinkompatibiliteetti
Muita itseinkompatibiliteettimekanismeja
Vanhastaan esitettyjen kolmen itseinkompatibiliteettimekanismin lisäksi on esitetty myös muita mekanismeja. Eräs tällainen mekanismi on niin sanottu myöhäinen itseinkompatibiliteetti, jossa siitepölyhiukkanen pääsee kasvattamaan siiteputken ja hedelmöittämään emin sikiäimessä olevan munasolun, mutta hedelmöittyneestä munasolusta ei kehitykään siementä. Tällainen mekanismi on aikoinaan todettu kaakaopuulla (Theobroma cacao), mutta myöhemmin sama mekanismi on havaittu myös nystysarviaaloella (Gasteria carinata var. verrucosa), sinimailasella (Medicago sativa) ja keltamaitteella (Lotus corniculatus).
Juande Ramos
Ura
Huolimatta heikosti päättyneestä Spurs-jaksosta Ramos sai pian jälleen mahdollisuuden valmentaa huippujoukkuetta, kun hän korvasi saksalaisen Bernd Schusterin Real Madridin päävalmentajana joulukuussa 2008 loppukauden kestävällä sopimuksella. Ramos astui tehtävään vain muutamia päiviä ennen Barcelonaa vastaan pelattua klassikko-ottelua. Real Madrid hävisi ottelun, minkä myötä ero sarjajohdossa olleeseen Barcelonaan kasvoi jo 12 pisteeseen. Seuraavaksi Ramos kuitenkin johdatti joukkueen 18 ottelun tappiottomaan putkeen, mistä 17 oli voittoja, ja ero kaventui pienimmillään neljään pisteeseen. Tappioton putki katkesi lopulta kauden toisessa Barcelona-ottelussa, jossa katalonialaiset ottivat 6–2-murskavoiton Real Madridin kotikentällä. Joukkueen lopullinen sarjasijoitus oli toinen. Mestarien liigassa Ramosin Real Madrid voitti alkulohkon viimeisessä ottelussa Zenitin, mutta pudotuspeleissä Liverpool pudotti joukkueen jo neljännesvälierävaiheessa yhteismaalein 5–0. Kauden jälkeen Ramosin ja seuran tiet erosivat.
Kilpa-aerobic
Historia
Kilpa-aerobic on saanut vaikutteita myös mm. capoeirasta sekä voimistelusta.
Juande Ramos
Ura
Ramos palasi valmennustehtäviin syyskuussa 2009, kun hän siirtyi Venäjän valioliigassa pelaavan PFK TsSKA Moskovan päävalmentajaksi tavoitteenaan hyvä menestys Mestarien liigassa. Ramos ei valmentanut TsSKA Moskovaa kuin kuusi viikkoa, kunnes hänet erotettiin lokakuun lopussa FK Moskovalle kärsityn tappion jälkeen. Ottelun tuominnutta Almir Kajumovia epäiltiin myöhemmin sen lopputuloksen manipuloinnista.
OP Yrityspankki
OKO Osuuspankkien Keskuspankki (2001–2005)
Vuonna 2001 nimi muutettiin muotoon OKO Osuuspankkien Keskuspankki Oyj.
Juande Ramos
Ura
Lokakuun alussa 2010 Ramos teki nelivuotisen sopimuksen ukrainalaisseura FC Dnipro Dnipropetrovskin kanssa. Ramosin johdolla Dnipro on sijoittunut Ukrainan liigassa neljänneksi kolme kertaa peräjälkeen. Hänen johdollaan joukkue on pelannut joka kaudella myös Eurooppa-liigassa, jossa pääsi parhaimmillaan pudotuspelikierrokselle kaudella 2012/13, mutta putosi jatkosta häviten FC Baselille yhteismaalein 3–1. Kaudella 2013/14 Ramos jatkoi hienoa työtään Dnipron peräsimessä ja luotsasi seuran lopulta liigassa hopealle. Sijoitus oli seuran paras 21 vuoteen. Kauden jälkeen espanjalaisvalmentajan sopimus päättyi ja hän jätti seuran.
Mita sina sanoa?
Levyltä löytyy muun muassa artistin tunnetuin aikoinaan kulttimainettakin saanut kappale ”Mita sina sanoa?”.
OP Yrityspankki
OKO Osuuspankkien Keskuspankki (2001–2005)
Vuonna 2005 OKO osti vahinkovakuutuksiin keskittyneen Pohjolan. Kaupan myötä OKO:n markkina-arvo yli kaksinkertaistui. Se siirsi Osuuspankkikeskukselle vähittäispankkitytäryhtiö Okopankin, Pohjolan henkivakuutustoiminnan ja rahastot ja keskittyi itse yrityspankkitoimintaan. Pohjolan omistavasta OKO:sta määräävän aseman omisti OP-osuuskunta, joka taas oli Osuuspankkien omistuksessa.
OKO Pankki (2006–2008)
Vuonna 2006 Osuuspankkien Keskuspankki nimettiin OKO Pankki Oyj:ksi.
Dan Castellaneta
Daniel Louis ”Dan” Castellaneta (s. 29. lokakuuta 1957 Chicago, Illinois) on yhdysvaltalainen näyttelijä, Emmy-palkittu ääninäyttelijä ja koomikko, joka on ääninäytellyt muun muassa Simpsonien Homer Simpsonin hahmoa. Castellaneta on vieraillut Simpsoneissa kahdesti itseään esittäen ja käsikirjoittanut yhdessä vaimonsa Deb Lacustan kanssa muutaman jakson, joista 17. tuotantokauden jaksosta ”Intia-ilmiö” he saivat Writers Guild of America -palkintoehdokkuuden.
Juande Ramos
Ura
Toukokuussa 2016 Ramos allekirjoitti kolmevuotisen sopimuksen Málagan kanssa ja palasi näin seitsemän vuoden tauon jälkeen valmentamaan Espanjaan. Paluu Espanjaan ei ollut kuitenkaan järin menestyksekäs. Málaga pelasi syyskaudella vaihtelevalla menestyksellä ja lähti talvitauolle liigan keskikastissa sijalla 11 voitettuaan Ramosin johdolla 5 pelatuista 16 liigaottelusta. Málagan pudottua Copa del Reyssä Segunda-joukkue Córdoballe Ramos ilmoitti yllättäen eroavansa tehtävästään joulun alla 2016.
Ethel
Ethel on naisen etunimi. Se on lyhentymä Ethel-alkuisista nimistä (esim. Ethelburga ja Etheldred), joissa alkuosana on muinaisenglannin sana aethel. Nimen merkitys on ’jalo’. Ethelin rinnakkaismuotona on käytössä nimiasu Etel.
Käyttöjärjestelmä
Luokittelu käyttötarkoituksen mukaan
Supertietokoneissa TOP500-listan kaikissa tietokoneissa käytetään Linuxia vuoden 2017 listan mukaan.
Dan Castellaneta
Elämäkerta
Castellaneta syntyi Louis ja Elsie (o.s. Lagorio) Castellanetan amerikanitalialaiseen perheeseen Chicagossa, Illinoisissa. Louis Castellaneta oli painotyöläinen, joka harrasti näyttelemistä vapaa-ajallaan. Dan Castellaneta kävi Oak Park High Schoolia ja River Forest High Schoolia ennen opintoja Northern Illinois Universityssä. High schoolissa Castellaneta pelasi baseballia. Valmistumisensa jälkeen hän liittyi paikalliseen komediaseurueeseen The Second Cityyn ja esiintyi samalla teattereissa sekä radiossa.
Tytti Suojanen
Tytti Talvikki Suojanen (23. huhtikuuta 1969 Turku – 11. syyskuuta 2021 Tampere) oli suomalainen tekniseen viestintään erikoistunut tutkija ja yliopistonlehtori.
Ethel
Digi- ja väestötietoviraston mukaan Suomessa on elokuuhun 2023 mennessä tilastoitu 1 156 Ethel-nimistä ja 1 149 Etel-nimistä naista.
Nimipäivät
Suomen almanakassa nimi Etel esiintyi Tellervon rinnalla vuosina 1908–1923 ja 1925–1927. Nimipäivä oli 13. huhtikuuta, joka nykyään on Etelin nimipäivä suomenruotsalaisessa kalenterissa.
Käyttöjärjestelmä
Luokittelu käyttötarkoituksen mukaan
Työasemat usein käyttävät monen käyttäjän käyttöjärjestelmiä. Työasema on tarkoitettu yhden henkilön ammattikäyttöön ja voi olla edistyneempi kuin henkilökohtainen tietokone.
Tytti Suojanen
Koulutus ja työura
Suojanen kouluttautui ja teki työuransa Tampereen yliopistossa. Hän valmistui filosofian maisteriksi vuonna 1997, pääaineenaan käännöstiede. Hän työskenteli useita vuosia projektitutkijana ja suoritti lisensiaatin tutkinnon teknisen viestinnän aihepiiristä vuonna 2000. Vuodesta 2003 Suojanen vastasi vakituisesti teknisen viestinnän opetuksesta Tampereen yliopistossa. Suojanen väitteli vuonna 2018.
Ethel
Nimipäivät
Nimi Ethel sisältyi Ruotsin almanakkaan vuosina 1986–2000. Nimipäivä oli 10. maaliskuuta.
Dan Castellaneta
Elämäkerta
Koomikonuransa lisäksi Castellaneta teki ensi esiintymisensä televisiossa vuonna 1986 elokuvassa Ei mitään yhteistä, ja vuotta myöhemmin hän teki ensimmäisen ääniroolinsa The Tracey Ullman Show’ssa ja aloitti pian uransa merkittävämmän roolinsa Simpsoneissa Homer Simpsonina. Hänet on palkittu äänirooleistaan kolme kertaa Emmyllä. Castellaneta on lainannut ääntään lampun hengelle Disneyn Jafarin paluu -nimisessä animaatioelokuvassa sekä elokuvaan perustuvassa animaatiosarjassa Aladdin.
Käyttöjärjestelmä
Luokittelu käyttötarkoituksen mukaan
Reaaliaikaiset käyttöjärjestelmät tähtäävät mahdollisimman pieniin ja ennakoitaviin viiveisiin käyttöjärjestelmän toiminnassa sekä äärimmäiseen toimintavarmuuteen. Useat sulautetut järjestelmät kuuluvat yleensä samaan kategoriaan. Sulautettuja ja reaaliaikaisia käyttöjärjestelmiä käytetään yleensä laitteissa, jotka on suunniteltu suorittamaan jokin tietty tehtävä mahdollisimman tehokkaasti. Tästä syystä myös energian ja laitteistoresurssien mahdollisimman säästeliäs ja tehokas käyttö ovat tärkeitä ominaisuuksia. Sulautettuja järjestelmiä hyödynnetään aina teollisuusroboteissa, DVD-soittimissa, mikroaaltouuneissa ja monissa muissa pienissä laitteissa. Kaikki sulautetut järjestelmät eivät kuitenkaan sisällä käyttöjärjestelmää, vaan ohjauksesta voi huolehtia pelkkä yksinkertainen firmware. Historiallisesti sulautetut järjestelmät ovat olleet hyvin pieniä ja ovat toimineet ilman käyttöjärjestelmää: näiden tehtävänä on ollut vain muutaman anturin seuranta. Esineiden internet -laitteissa kommunikointi (langallinen tai langaton) muiden järjestelmien kanssa on merkittävämmässä osassa ja vaatii enemmän ohjelmistotukea. Reaaliaikaisia käyttöjärjestelmiä ovat muun muassa: ChronOS, VxWorks, QNX, pSOS ja OS-9. SpaceX käyttää reaaliaikaista Linuxia raketeissaan (Real-Time Linux).
Verkkokäyttöjärjestelmät ovat reitittimissä ja kytkimissä käytettäviä käyttöjärjestelmiä, jotka ennen olivat Unixiin perustuvia ja nykyisin usein Linuxiin perustuvia.
Fehérvár AV19
Joukkueessa pelasi kaudella 2007–2008 suomalainen jääkiekkoilija Toni Sihvonen. Kaudella 2009–2010 suomalaiskiekkoilijoita oli kolme Tommi Satosaari, Juha Alén ja Teemu Elomo.
Tytti Suojanen
Koulutus ja työura
Suojanen työskenteli kuolemaansa asti Tampereen yliopistossa.
OP Yrityspankki
Pohjola Pankki (2008–2015)
thumb|Pohjola Pankin logo Vuonna 2007 OP-ryhmä muutti nimekseen OP-Pohjola ja seuraavana vuonna OKO Pankista tuli Pohjola Pankki.
Mita sina sanoa?
Albumi pysyi Suomen virallisella listalla 4 viikkoa, joista paras sijoitus oli viikolla 51/2003 14. sija.
Tytti Suojanen
Tutkimus- ja opetustyö
Suojasen tutkimusintresseihin kuuluivat teknisen viestinnän historia, käyttöohje genrenä, minimalismi, käytettävyys ja käyttäjäkeskeinen kääntäminen. Hänen väitöskirjansa (2018) käsitteli käyttäjien ja kirjoittajien vuorovaikutusta suomalaisessa teknisessä dokumentaatiossa vuodesta 1945 vuoteen 1995 ja käyttöohjegenren muutosta osana suomalaista yhteiskuntaa ja kielenkäyttöä. Teos oli ensimmäinen suomenkielinen teknisen viestinnän alaan kuuluva väitöskirja. Kaisa Koskisen ja Tiina Tuomisen kanssa Suojanen loi käyttäjäkeskeisen kääntämisen mallin.
Fehérvár AV19
Joukkue kaudella 2023–2024
Lähde: EliteProspects
Joukkueenjohto
Lähde: EliteProspects
Sergei Pogorelov
Sergei Valentinovitš Pogorelov (, 2. kesäkuuta 1974 Volgograd, Venäjän SFNT, Neuvostoliitto – 24. huhtikuuta 2019) oli venäläinen käsipalloilja ja olympiavoittaja.
Demetrios Palaiologos
Demetrios Palaiologos (Δημήτριος Παλαιολόγος) (1407-1470) oli Bysantin keisarin Manuel II Palaiologoksen poika. Demetrios oli Morean despootti vuosina 1428–1460. Hänen veljiänsä olivat keisarit Johannes VIII ja Konstantinos XI, Morean despootiti Theodoros II ja Tuomas, ja Tessalonikin despootti Andronikos.
Koska Demetrios oli Manuel II:n nuorimpia poikia, hänen ei koskaan oletettu pääsevän keisariksi. Hän oli kuitenkin erittäin kunnianhimoinen ja yritti kaikin keinoin päästä valtaan. Kun hänen isänsä antoi hänelle Limnoksen saaren hallittavaksi vuonna 1422, hän ei ottanut sitä vastaan vaan hakeutui Unkarin kuninkaan hoviin ja anoi apua veljiänsä vastaan. Hän palasi kuitenkin ja asettui Limnoksen saarelle vuonna 1425.
OP Yrityspankki
Pohjola Pankki (2008–2015)
Vuonna 2013 OP-ryhmällä oli noin 500 konttoria. Koko Suomessa oli tuolloin 1546 pankkikonttoria. Pankit olivat vähentäneet konttorien ja henkilöstön määrää jo vuosia, koska asiakkaat olivat siirtyneet käyttämään verkkopalveluita. Päivittäisasioinneista kuten laskunmakusta ja käteisnostoista vain muutama prosentti tehtiin enää konttoreissa.
Helmikuussa 2014 OP-Pohjola-ryhmä teki Pohjola Pankin osakkeista julkisen ostotarjouksen. Huhtikuuhun mennessä OP-Pohjola oli saanut noin 97 prosenttia osakkeista. Pohjola Pankki poistui pörssistä syyskuussa.
Demetrios Palaiologos
Kun Johannes VIII kuoli vuonna 1448, Demetrios yritti kaapata vallan. Tämäkin epäonnistui, mutta Demetrioksen veli Konstantinos XI antoi Demetriokselle puolet Morean despotaatista (os. Peloponnesoksen niemimaa) jossa heidän veljensä Tuomas oli hallinnut jo kymmenen vuotta. Konstantinopolin menetyksen jälkeen vuonna 1453 Morea oli ainoa osa Bysantin valtakuntaa, joka ei ollut turkkilaisten vallassa. Pian Demetrios ja Tuomas alkoivat sotia keskenään. Tuomas voitti sisällissodan, ja Demetrioksen oli paettava Mehmed II:n luokse. Mehmed hyökkäsi Tuomaan kimppuun ja kukisti tämän joukot helposti. Tuomaan oli paettava perheineen Italiaan. Mehmed ei kuitenkaan antanut Moreaa Demetriokselle takaisin, koska hän "ei ollut tarpeeksi miehekäs hallitsemaan mitään maata".
OP Yrityspankki
Pohjola Pankki (2008–2015)
Pohjola Pankin ylimääräinen yhtiökokous hyväksyi 22. lokakuuta 2015 jakautumissuunnitelman, jonka mukaisesti OP Osuuskunnalle siirrettiin varallisuudenhoitoon, korttiliiketoimintaan ja kiinteistövarainhoitoon liittyvät toiminnot 30. joulukuuta 2015.
Dan Castellaneta
Elämäkerta
Näyttelijänä hän on esiintynyt muun muassa sarjoissa Pulmuset, Frendit, Alf, Hulluna sinuun, Kaikki rakastavat Raymondia, 70’s Show ja Entourage.
Sergei Pogorelov
Pogorelov kuului Venäjän olympiakultaa voittaneeseen joukkueeseen Sydneyssä 2000 ja olympiapronssijoukkueeseen Ateenassa 2004. Hän kilpaili myös Atlantan kesäolympialaisissa 1996, missä Venäjä oli viides. Hän voitti myös muita arvokisamitaleja. Pogorelov kuoli 44-vuotiaana 24. huhtikuuta 2019.
Käyttöjärjestelmä
Luokittelu sukupolven mukaan
Käyttöjärjestelmät voidaan myös luokitella eri sukupolvien (0-4) mukaan, MS-DOSin kaltaisen "nollannen sukupolven" käyttöjärjestelmästä aina nykyaikaisiin neljännen sukupolven käyttöjärjestelmiin sekä tuleviin viidennen sukupolven käyttöjärjestelmiin, jotka toimivat osittain tai kokonaan verkossa.
Mita sina sanoa?
Levy sisältää myös tietokoneelta katsottavan musiikkivideon kappaleesta ”Mita sina sanoa?”. Musiikkivideo esitettiin talvella 2004 MTV3-kanavan Levyraati-ohjelmassa.
OP Yrityspankki
OP Yrityspankki (2016–)
Vuonna 2016 Pohjola Pankin nimi vaihtui muotoon OP Yrityspankki Oyj.
Tytti Suojanen
Tutkimus- ja opetustyö
Vuonna 1997 Tampereen yliopistossa käynnistyi Suojasen suunnittelema ja luotsaama teknisen viestinnän erikoistumisopintokokonaisuus. Teknisen viestinnän opinnoissa avainasemassa ovat työelämälähtöisyys ja yritysyhteistyö. Suojanen loi ja ylläpiti merkittävällä tavalla yritysyhteistyön ja työharjoitteluiden mahdollistavaa sidosryhmäverkostoa. Teknisen viestinnän erikoistumisopinnot on vuoteen 2019 mennessä suorittanut noin 350 opiskelijaa.
Tunnustukset
Vuonna 2015 Tytti Suojanen sai arvostetun TCEurope Honours Award -palkinnon tunnustuksena teknisen viestinnän hyväksi tekemästään työstä. Vuonna 2016 Suojanen sai Suomen Valkoisen Ruusun ritarimerkin tunnustuksena teknisen viestinnän tutkimuksen ja opetuksen parissa tekemästään merkittävästä työstä. Vuonna 2020 Suojanen palkittiin Suomen kääntäjien ja tulkkien liiton Tiedon helmi -palkinnolla elämäntyöstään ja opetusansioistaan teknisen viestinnän ja kääntäjäkoulutuksen innovatiivisena uudistajana. Suomen teknisen viestinnän yhdistys STVY perusti Tytti Suojanen -muistopalkinnon kunnioittamaan Suojasen elämäntyötä kannustamalla teknisen viestinnän alan kehittäjiä ja edistäjiä: ensimmäinen palkinto jaettiin vuonna 2021.
OP Yrityspankki
OP Yrityspankki (2016–)
Katja Keitaanniemi aloitti OP Yrityspankin toimitusjohtajana elokuussa 2018.
Liiketoiminta
OP Yrityspankki -konsernin liiketoimintasegmentit ovat Yrityspankki ja Vakuutus. Yrityspankki-segmentti tarjoaa yritys- ja yhteisöasiakkaille rahoitus- ja likviditeetin hallintapalveluja sekä ulkomaankaupan rahoituspalveluja. Palvelutarjontaan kuuluvat myös velkaemissioiden järjestäminen, corporate finance -palvelut, custody-, osake-, valuutta-, rahamarkkina-, johdannais- ja rahoitusyhtiötuotteet sekä sijoitustutkimus. Virossa, Latviassa ja Liettuassa OP Yrityspankilla on sivukonttorit ja rahoitusyhtiötuotteita tarjoavat tytäryhtiöt.
OP Vakuutus muodostuu vahinkovakuutuksesta sekä terveys- ja hyvinvointiliiketoiminnasta. Vahinkovakuutuksen tuotteisiin kuuluvat yritys- ja henkilöasiakkaille myytävät vahinkovakuutukset. OP Vakuutukseen kuuluvat Pohjola Vakuutus Oy ja Pohjola Sairaala Oy, joka omistaa viisi sairaalaa. A-Vakuutus Oy sulautettiin osaksi Pohjola Vakuutus Oy:tä vuonna 2020.
Tunnustuksia
Suomalaiset suuryritykset valitsivat OP Yrityspankin Suomen parhaaksi yrityspankiksi Prosperan Corporate Banking 2020 Finland -tutkimuksessa.
Käyttöjärjestelmä
Luokittelu orientoitumisen mukaan
"Käyttöjärjestelmät voidaan luokitella proseduuriorientoituneisiin tai prosessiorientoituneisiin. Prosessiorientoituneella käyttöjärjestelmällä on monia etuja proseduuriorientoituneihin käyttöjärjestelmiin verrattuna. Prosessirakenne antaa käyttöjärjestelmälle selkeän modulaarisen rakenteen, jossa yksittäinen palvelun toteutusta voidaan suhteellisen helposti muuttaa. Palveluprosessin oikeudet voidaan rajoittaa siten, että siinä olevan virheen vaikutukset minimoituvat. Myös käyttöjärjestelmäpalveluiden priorisointi yksinkertaistuu – proseduuriorientoituneessa käyttöjärjestelmässä prosessin prioriteettia joudutaan usein muuttamaan käyttöjärjestelmäpalvelun ajaksi. Myös laiteajureiden toteutus yksinkertaistuu. Pisimmälle vietyjä prosessiorientoituneita käyttöjärjestelmiä sanotaan rakenteensa takia myös mikroytimisiksi."
Yleisiä käyttöjärjestelmiä
Yleisimmät työpöytäkäytössä olevat käyttöjärjestelmät kuuluvat joko Windows-perheeseen tai johonkin lukuisista Unixin jälkeläisistä. Unix-perheessä on nähtävissä kaksi päähaaraa, joista toinen perustuu lähinnä BSD-Unixiin (Berkeley Software Distribution) kuten macOS ja toinen Linux-ytimen pohjalta tehtyihin käyttöjärjestelmiin kuten Chrome OS. Applen macOS perustuu Darwiniin, joka taas on kehitetty BSD:n pohjalta.
Dan Castellaneta
Simpsonit-sarjan rooleja
Castellaneta ääninäyttelee lukuisia hahmoja Simpsonit-televisiosarjassa. Vakituisia hahmoja ovat muun muassa seuraavat:
Lisäksi Castellaneta on näytellyt sarjassa lukuisia yksittäisissä jaksoissa esiintyneitä hahmoja. Toisinaan hän on tuurannut vierailevia tähtiä, esimerkiksi näytellen Hassu-klovnin isää rabbi Krustofskya muutamassa jaksossa, kun Jackie Mason ei ollut käytettävissä.
Käyttöjärjestelmä
Yleisiä käyttöjärjestelmiä
Palvelinkoneissa noin kaksi kolmasosaa koneista käyttää jotain Unix-tyyppistä käyttöjärjestelmää ja näistä noin puolet Linuxia. Noin kolmasosa käyttää Windows-perheen käyttöjärjestelmää (2017). Rackspacen mukaan pilvipalveluiden kuormasta 90% suoritetaan Linuxilla (2020).
Mobiililaitteissa Linux-pohjainen Android on kiistatta suosituin yli 70 prosentin osuudella (2017). Käytännössä sen lisäksi on käytössä vain Applen iOS. Älypuhelimissa Androidilla oli 86,8 % osuus vuoden 2016 lopussa.
Taulutietokoneissa suosituin on ollut iOS noin kahden kolmasosan osuudella, Androidilla on noin kolmasosan osuus. Vuonna 2018 iOS:lla oli 23,4 prosentin osuus; suurin osuus oli Androidilla ja pienin Windowsilla. Vuonna 2020 Applella oli 36,5 prosentin osuus taulutietokoneiden markkinoista.
POSIX ei ole varsinainen käyttöjärjestelmä, vaan standardi, jonka kuvaa käyttöjärjestelmältä vaaditut ominaisuudet sovellusten siirrettävyyden takaamiseksi. Useat käyttöjärjestelmät toteuttavat POSIX-standardin, mutta siirrettävyys toteutuu ainoastaan silloin, kun ohjelmiston tekijä on pitäytynyt vain POSIX-rajapinnan käytössä.
HMS Naiad
HMS Naiad on ollut usean Britannian Kuninkaallisen laivaston aluksen nimenä.
Alcina
Alcina on keisari Kaarle Suureen liittyvissä taruissa esiintyvä noita ja viettelijätär. Hän muutti rakastajansa puiksi tai vesiputouksiksi, kun oli kyllästynyt heihin. Kuuluisin Alcinan rakastajista oli sankari Astolfo, jonka Alcina loihti myrttipuuksi. Astolfon pelasti Melissa, joka antoi tälle taikasormuksensa ja rikkoi siten taian. Lumouksen kadottua Astolfo kykeni näkemään Alcinan todellisen hahmon – ruman vanhan eukon.
SpaceX CRS-17
SpaceX CRS-17 oli SpaceX:n avaruuslento ISS:lle. Lento laukaistiin 4. toukokuuta 2019. Lento kuuluu NASAn Commercial Resupply Services -ohjelmaan.
Bhakti
Bhakti johdetaan juuresta "bhaj", "palvoa", ja sen mukaisesti viittaa antaumuksellisiin hindulaisuuden traditioihin. Bhakti-traditioihin lukeutuvat muun muassa Krishnan, Vishnun ja Shivan palvojat.
Antaumusta harjoitetaan muun muassa laulamalla erilaisia lauluja ja hymnejä, lausumalla mantroja ja rukouksia, kuulemalla pyhiä kirjoituksia, jotka kuvailevat antaumuksen kohdetta, tarjoamalla jumaluuden patsaalle tai kuvalle suitsukkeita, kukkia ja muita vastaavia artikkeleita, ja mietiskelemällä palvottavaa jumaluutta.
Bhakti nousi suureen suosioon hindulaisten keskuudessa keskiajalla.
Mississippi John Hurt
thumb|Mississippi John Hurt John Smith Hurt (3. heinäkuuta tai 8. maaliskuuta 1892 Teoc, Mississippi – 2. marraskuuta 1966 Grenada, Mississippi), oli yhdysvaltalainen blues-laulaja ja -kitaristi.
John Hurt eli lapsuutensa Mississippin Avalon-nimisessä pikkukylässä, jossa hän oppi kitaransoiton yhdeksänvuotiaana. Hän soitti nuorena ahkerasti tanssipaikoissa sekä huvikseen ystäviensä kanssa. Hänen varhainen yhteistyökumppaninsa oli viulunsoittaja Willie Narmour. Kun Narmour oli vuonna 1928 voittanut levytysmahdollisuuden OKeh Records -yhtiölle ykköspalkintona viulunsoittokilpailusta, hän suositteli OKehille myös John Hurtia. Tällöin Hurt pääsi levyttämään kahdessa sessiossa. Yhteensä materiaalia nauhoitettiin runsaat puoli tuntia. Levyjen kanteen liitettiin Hurtin nimen eteen sana ”Mississippi”, jonka arveltiin lisäävän myyntiä. Joka tapauksessa levyjen myynti jäi vähäiseksi ja OKeh Records meni muutenkin konkurssiin 1930-luvun laman aikana. Hurt palasi Avalonin kylään toimien maataloustöiden parissa samalla jatkaen kuitenkin musisointia juhlissa ja tanssiaisissa.
Vuonna 1963 kansanmusiikintutkija Tom Hoskins lähti etsimään John Hurtia kuultuaan tämän vanhat levyt. Eräässä kappaleessa Hurt laulaa kotipaikkansa olevan Avalon, ja tämän perusteella Hoskins onnistui löytämään Hurtin. Hän joutui kuitenkin turvautumaan vuodelta 1878 peräisin olevaan karttaan, koska Avalonin nimi oli pyyhitty pois uudemmista kartoista. Hurtin soitto- ja laulutaidot olivat ennallaan, ja hän lähti Hoskinsin mukaan Washingtoniin. Näin Hurt pääsi vihdoin esiintymään suurelle yleisölle. Elettiin suuren kansanmusiikkibuumin aikaa, joten Hurtin bluesia ja countryä yhdistelevä tyyli upposi nuoriin ihmisiin hyvin, ja esiintymisiä riitti paljon. Hurt myös pääsi levyttämään uudestaan, ja näin syntyi muutamia uusia levyjä Vanguard Recordsille vuoden 1928 levytysten jatkoksi. Hurt päätyi myös Johnny Carsonin vieraaksi television suosittuun Tonight Show'hun. Hurt kuitenkin kuoli jo vuonna 1966 74-vuotiaana.
Mississippi John Hurtin musiikki poikkeaa muista kuuluisimmista country blues -artisteista tyyliltään. Hänen soittotyylissään sormet soittavat yleensä alati juoksevaa taustakuviota. Hän ei käyttänyt slidea. John Hurtin lauluääni on hento, ja hänen laulumelodiansa muistuttavat paljon folk- tai country-kappaleita.
Vuonna 2009 Mississippi John Hurtin albumi Today! (1966) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
Pizza Enrico
Pizza Enrico oli suomalainen huumorimusiikkia esittänyt musiikkiprojekti vuoden 2003 paikkeilla. Projektin takana oli kaksi sipoolaista insinööriä.
Jäsenet
Toinen jäsenistä, R. Orreganno on Pizza Enricon jälkeen osallistunut muihin musiikkiprojekteihin. Hän on muun muassa MC Puhuva Pää -musiikkiprojektin takana.
Powhatanin piirikunta
Powhatan piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 29 652 vuonna 2019. Piirikunnan hallintokeskus on Powhatanin kunta. Piirikunta perustettiin vuonna 1777.
Per-Erik Sovelius
thumb|right|Kuvan HLeLv 24:n kone [[Selänpään lentokenttä|Selänpään lentokentällä kesällä 1941.]] Per-Erik "Pelle" Sovelius (3. kesäkuuta 1914 Oulu – 27. elokuuta 1995 Mikkeli) oli suomalainen taistelulentäjä ja lentueen päällikkö, 4/HLeLv 24: sotilasarvonaan luutnantti. Hän lensi Brewster B-239 (US Navy: F2A) hävittäjäkonetta sekä sitä edeltävästi Fokker D.XXI -taistelukonetta, jolla saavutti 5½ pudotusta. HLeLv 24:ssa, 8 koneen parven päällikkönä ja Gustaf "Eka" Magnussonin alaisuudessa palvellut kapteeni "Pelle" Sovelius saavutti Brewster-koneellaan 7 ilmavoittoa, joskin jo FR-Fokkerilla saavutetut tulokset riittivät tekemään hänestä hävittäjä-ässän.
Jorma "Zamba" Sarvannon ennätyslennolla oli luutnantti Sovelius mukana myöskin. Hän toimi talvisodan alussa lentueen varapäällikkönä. FR-92 -koneellaan hän oli ehtinyt pudottamaan yhden koneen, kaikkiaan 8 koneyksilön vahvuisesta Iljušin DB-3 -pommituskoneiden parvesta. Pommikoneiden kohde oli Kuopio: pommit pudotettiin, mutta isompia vahinkoja kohteeseen aiheuttamatta. Paluulennolla kohti kotitukikohtaa iskivät Sovelius ja Sarvanto. Sarvanto pudotti 6 venäläistä pommittajaa 4-5 minuutissa, mikä oli maailmanennätys. Vain yksi DB-3 oli selvitä, Sarvannon ammuttua panoksensa loppuun, mutta Sovelius sai tiputettua senkin.
Sovelius lensi osan aikaa samaa konetta kuin Hans Wind oli lentänyt, eli BW-378 nimikoidulla koneella, joka on sen yksilöity tyyppitunnus. Kaiken kaikkiaan Per-Erik Sovelius saavutti 12½ ilmavoittoa 257 tekemällään sotalennolla. Vuoden 1942 lopussa oli Soveliuksella koossa 5 pudotusta.
Kapteeni, myöhempi majuri Sovelius siirrettiin sittemmin koelentäjäksi sekä myöhempänä esikuntatehtäviin, kuten myös Lentolaivue 28:n päälliköksi. Hän lensi muun muassa vaaralliseksi koettua VL Myrsky -konetta, joka oli surmannut sen koelentäjiä. Koneen tähtimoottori oli jo omana kehitysaikanaan (jatkosodan aikakausi) selkeästi alitehoinen (1 065 hv). Valtaosiltansa puurakenteisen, (jossa liimattu puurakenne) koneen taipumuksena oli resonoivan värähtelyn eli flutterin myötä hajota lennossa ilmassa suurilla yli 500 km/h nopeuksilla. Koneen rakenteen tuli olla kevyt, eikä se saanut sisältää ns. strategisia materiaaleja, kuten alumiinia - jota Suomella oli hyvin heikosti saatavilla. Vastaavasti Ruotsi oli onnistunut oman vastaavan tehoisen J22 -hävittäjäkoneensa kanssa, jonka tulokset koettiin tyydyttävinä: esim. enimmän huippunopeuden ollessa 575 km/h. Koneiden aseistukset (4x raskasta konekivääriä) olivat kutakuinkin toisiaan vastaavat.
Hirsi
thumb|200px|Vanha hirsitalo [[Seurasaari|Seurasaaressa.]] Hirsi on perinteinen kokopuinen tukkipuusta valmistettava rakennusmateriaali.
Hirsiä varten valitaan suoria ja muutoinkin hyvälaatuisia tukkirunkoja. Hirrestä tehty rakennus on rakenteiltaan yksinkertainen. Hirsiseinä on lisäksi kosteusteknisesti turvallinen materiaali, koska sillä on ilmiömäinen kyky varata ja luovuttaa kosteutta ilman että siihen tiivistyy kosteutta. "hengittävä". Hirsityyppejä on monenlaisia, mutta kaikkia niitä koskevat samanlaiset veistoperiaatteet. Hirteen tehdään varaussalvos ja nurkkasalvos, jotta hirsikertoja voidaan pinota päällekkäin seinäksi. Pyöröhirsiin tehdään koirakaulasalvos, höylä- ja sahahirsiin suoranurkka. Perinnerakentamisessa käytetään erilaisia lohenpyrstö- ja hammasnurkkia.
Sahahirsi
Sahahirsi on tukkipölkky, josta on sahaamalla poistettu kaksi sivua ja saatu näin aikaiseksi aihio, pelkka. Sahahirrestä rakennettaessa varaukset ja salvokset on tehtävä käsin.
Pyöröhirsi
Pyöröhirsi valmistetaan kokonaisesta tukkipölkystä, joko kuorimalla tai sorvaamalla pölkky haluttuun mittaan. Kuorittu pyöröhirsi joudutaan varaamaan käsin, kun taas tasapaksuiseen sorvihirteen voidaan ajaa varaukset ja salvokset koneellisesti. Kelo on pyöröhirttä, jonka kuorimisen on hoitanut luonto.
Höylähirsi
Höylähirsi valmistetaan kantatusta sahapölkystä höyläämällä. Yli 90 mm:n paksuista massiivipuuta voi kutsua hirreksi, tehdasvalmisteiset yksipuiset hirret taas ovat esimerkiksi 170 mm:n paksuisia, maksimissaan noin 200 mm. Tätä paksumpia rakenteita tehdään yleensä vaaka- tai pystysuuntaisilla liimasaumoilla, jolloin kyseessä on lamellihirsi. Paras höylähirren aihio on sydänhalkaistu puu, joka ei juuri halkeile pinnastaan. Paras hirsi syntyy tiukkasyisestä hitaasti kasvaneesta puusta, jonka sydänpuuosuus on suuri.
Lamellihirsi
Lamellihirsi on liimattu kahdesta tai useammasta puisesta lamellista siten, että kova sydänpuu asettuu hirren pinnalle. Lamellihirsi on lähes vääntymätön ja halkeilematon. Lamelleina käytetään höylättyjä lankkuja, jotka liitetään yhteen liimaamalla.
Aiemmin lamellihirsiä tehtiin puristamismenetelmällä. Tässä menetelmässä höylättyjen lankkujen väliin levitetään liima, jonka jälkeen aihiot asetellaan suurikokoisiin puristimiin ja aloitetaan puristaminen. Prosessi kestää useita tunteja ja sitä voidaan nopeuttaa nostamalla puristustilan lämpöä. Nykyisin käytössä on kuumaliimausmenetelmä. Tässäkin menetelmässä höylättyjen lankkujen väliin levitetään liima, mutta aihiot ajetaankin suurtaajuusliimaimeen, joka johtaa aihioiden läpi sähkövirran ja liimauksesta muodostuu pitävä jo muutamassa minuutissa.
Tehostuneen tuotantoprosessin ansiosta lamellihirren hinta on laskenut lähemmäs perinteisen höylähirren hintaa. Tämä on merkinnyt sitä, että lamellihirrestä valmistettujen hirsitalojen osuus on kasvanut, suhteessa hirsitalojen kokonaismyyntiin.
Aimo Mäenpää
Aimo Matias Mäenpää (30. tammikuuta 1937 Isokyrö – 11. huhtikuuta 2018 Jyväskylä ) oli suomalainen painija. Hän ylsi kerran EM-hopealle ja voitti runsaan vuosikymmenen aikana 20 Suomen mestaruutta keskiraskaassa ja raskaassa sarjassa.
Mäenpää pääsi olympiaedustajaksi Tokioon 1964 ja aloitti painimisensa kreikkalais-roomalaisen tyylin 97 kilon sarjassa lupaavasti kahdella voitolla, mutta loukkaantumisen vuoksi hän ei päässyt enää kolmatta kertaa matolle. Münchenin olympiakisoissa 1972 hän osallistui 100-kiloisten sarjaan, mutta menestystä ei sieltäkään irronnut. Arvokisamitalistiksi Mäenpää ylsi Modenan EM-kisoissa 1969, joita itäblokin maat boikotoivat, koska järjestäjät eivät suostuneet vetämään Itä-Saksan lippua salkoon. Noissa kisoissa Mäenpää paini hopeaa. Jo Toledon MM-kisoissa 1966 suomalainen taisteli mitalista mutta joutui tyytymään neljänteen sijaan.
Suomen mestaruuksia Oulun Pyrintöä ja Jyväskylän Poliisiurheilijoita edustanut Mäenpää saavutti kreikkalais-roomalaisessa painissa yksitoista ja vapaapainissa yhdeksän. Poliisien Euroopan mestariksi hän paini viidesti.
McLaren MP4/14
McLaren MP4/14 oli auto, jolla McLaren -talli kilpaili kaudella 1999 Formula ykkösissä. Autoa ajoivat tallin kuljettajat David Coulthard ja Mika Häkkinen, joka onnistui voittamaan kuljettajien mestaruuden. Tallimestaruus meni kuitenkin Ferrarille.
Kausi 1999 ei alkanut parhaalla mahdollisella tavalla, sillä sekä Häkkinen että Coulthard keskeyttivät avauskisassa Australiassa.
Formula 1 -tulokset
(lihavointi tarkoittaa paalupaikkaa)
Ekran
pienoiskuva|Ekran neuvostoliittolaisessa postimerkissä vuodelta 1981.
Ensimmäinen Ekran laukaistiin vuonna 1976. Kukin satelliitti välitti yhden TV-kanavan ja kahden radiokanavan lähetykset eri alueiden kaapeli-TV-verkkoihin ja suoraan kotitalouksiin etenkin Siperiassa. Lähetykset tehtiin UHF-taajuudella. Alkupään Ekraneilla oli asemana 48-95 astetta itäistä pituutta. Myöhemmin asemiksi vakiintuivat noin 99 astetta itäistä pituutta. Satelliitit olivat kolmiakselistabiloituja, lähetysteho oli 200 W. Vastaanottoon riitti jagiantenni.
Ekran kehittyi Ekran-M-satelliitiksi. Ekranit on korvattu Gorizont-, Hals- ja Ekspress-tietoliikennesatelliiteilla.
Nikolai Ogarkov
pienoiskuva|Nikolai Ogarkov Nikolai Vasiljevitš Ogarkov (30. lokakuuta 1917 Molokovo, Venäjä – 23. tammikuuta 1994 Tver, Venäjä) oli Neuvostoliiton marsalkka ja asevoimien komentaja. Ogarkov nimitettiin Neuvostoliiton marsalkaksi vuonna 1977 ja hän toimi Neuvostoliiton armeijan komentajana vuosina 1977–1984. Konstantin Tšernenko erotti hänet vuonna 1984 Ogarkovin vaatiessa kulutustavaroiden vähentämistä ja aseiden tuotannon ja kehittämisen lisäämistä.
Tomi
Tomi on suomalainen miehen etunimi.
Tomin nimipäivä on 21. joulukuuta, mikä on myös Tommin, Tuomaksen ja Tuomon nimipäivä. Suomessa on vuoden 2019 loppuun mennessä syntynyt noin 16 910 Tomia.
Ulkomailla Tomi voi olla myös naisen nimi, muun muassa japanilainen näyttelijätär Tomi Taira sekä amerikkalainen poliitikko Tomi Lahren ovat naisia.
Tunnettuja Tomeja
Listan henkilöt ovat suomalaisia, ellei toisin mainita.
Jakov Rotšev
Jakov Mitrofanovitš Rotšev (, 23. tammikuuta 1909 nykyisen Uhtan kaupunkipiirikunnan Ust-Uhtan kylä – 3. syyskuuta 1977 Syktyvkar) oli kominkielinen neuvostokirjailija.
Jakov Rotšev syntyi komitalonpojan perheeseen. Koulun jälkeen hän toimi opettajana ja paikallislehden kirjeenvaihtajana. Vuonna 1937 Rotšev valmistui Komin pedagogisesta instituutista, minkä jälkeen hän työskenteli Komin kirjakustantamon toimittajana ja vuosina 1953–1970 Voivyv kodźuv -kirjallisuuslehden päätoimittajana. Vuonna 1940 hänet hyväksyttiin NKP:n ja vuonna 1942 Neuvostoliiton kirjailijaliiton jäseneksi.
Rotševin ensimmäiset teokset ilmestyivät vuonna 1929. Vuodesta 1938 lähtien hän kirjoitti romaania Kyk drug (”Kaksi ystävystä”), joka ilmestyi vuonna 1951. Komi- ja nenetsinuoren vaiheita Venäjän vallankumouksen ja kansalaissodan aikana kuvaavan trilogian jatko-osia ovat Iźva gyźö (”Ižma aaltoilee”, 1959) ja Mu vežöm (”Maan uudistuminen”, 1967).
Vrindavan
thumb|220px|Krishna Vrindavanissa Vrindavan on kaupunki Uttar Pradeshin osavaltiossa Pohjois-Intiassa. Seudulla sijaitsee metsä, jossa Krishnan uskotaan viettäneen lapsuutensa ja nuoruutensa, ja se on nykyisen Krishna-bhaktin tärkeimpiä keskuksia. Seudulla on runsaasti temppeleitä ja muita pyhiä paikkoja.
Termiä käytetään usein synonyyminä Vrajalle, koko 84 kroshaa eli 168 neliökilometriä kattavalle alueelle.
Meadow Portage
51.7125°N, -99.57028°W
Meadow Portage on kylä Manitoban provinssissa Kanadassa. Kylä sijaitsee Manitoba- ja Winnipegosisjärviä erottavalla kapealla maakannaksella. Se alkoi kehittyä maatalouden, eritoten karjankasvatuksen myötä, ja vuodesta 1970 sillä on ollut oma valtuusto ja pormestari. Kylän asukasluku on noin 80 henkeä. Aiemmin Meadow Portagen väkilukuun laskettiin lisäksi Spence Laken kylän asukasluku. Kylässä on 34 taloutta sekä noin 70 kesäasuntoa.
Kylä sijaitsee paikassa, jossa veneet on ennen vedetty järviä erottavan maakannaksen ylitse.
Hrólfr Gautrekrinpojan saaga
Hrólfr Gautrekrinpojan saaga (isl. Hrólfs saga Gautrekssonar) on keskiaikainen islantilainen saaga, jonka kirjoittajaa ei tunneta. Se luetaan niin kutsuttuihin muinaissaagoihin. Hrólfr Gautrekrinpojan saaga kertoo Göötanmaan kuninkaaksi kutsutun Hrólfrin viikinkiretkistä ja tämän sekä muutaman muun viikingin vaimonhankinta-matkoista. Saaga on sisällöllisesti suorassa yhteydessä Hrólfrin isästä kertovaan Gautrekrin saagaan. Monesta muusta muinaissaagasta poiketen Hrólfr Gautrekrinpojan saaga ei sisällä lainkaan runoutta. Saaga on todennäköisesti alkujaan kirjoitettu 1200-luvun loppupuolella. Siitä on säilynyt lukuisia käsikirjoituksia, jotka edustavat kahta eri versiota. Saagan lyhyempää versiota pidetään alkuperäisempänä. Pidemmän, nuorempana pidetyn version pääkäsikirjoituksia ovat AM 152 fol 1 (1500-luvun alku) ja AM 590 b–c 4to (1600-luvulta). Hrólfr Gautrekrinpojan saagaa ei ole suomennettu.
Saagan erityispiirteitä
Vaikka Hrólfr Gautrekrinpojan saaga luokitellaan muinaissaagaksi, sen juoni seuraa monille kotoperäisille ritarisaagoille tyypillistä morsiamen etsintä -teemaa. Saagassa kuvataan neljää eri kosiomatkaa ja niiden aikana koettuja seikkailuja. Saagan alussa kerrotaan, miten Hrólfrin isä Gautrekr kosii nuorta norjalaista prinsessa Ingibjörgiä ja Hrólfr on heidän jälkeläisensä. Hrólfr taas tekee kosiomatkan Sveanmaalle (isl. Svíþjóð) ja hänen veljensä Ketill Kiovan Rusiin (isl. Garðaríki). Hrólfrin veriveli Ásmundr taas suuntaa kosiomatkalle Irlantiin (isl. Írland). Hrólfr Gautrektinpojan saaga onkin usein luettu niin kutsuttuihin seikkailusaagoihin (saks. Abenteuersagas), jotka yleensä ovat muinaissaagoista nuorimpia ja muistuttavat kotoperäisiä ritarisaagoja. Esimerkiksi Hrólfr Gautrekrinpojan saagaan on yhdistetty morsiamen etsinnän lisäksi muitakin kotoperäisille ritarisaagoille tyypillisiä elementtejä, kuten neitsythallitsija-motiivi. Saagassa on myös kansansaduille tyypillisiä piirteitä, kuten taikamiekka.
Hrólfr Gautrekrinpojan saaga suurvalta-ajan Ruotsissa
Muinaisesta menneisyydestä kertovat muinaissaagat alkoivat 1600-1700-luvulla herättää kiinnostusta erityisesti suurvalta-ajan Ruotsissa. Hrólfr Gautrekrinpojan saagan päähenkilön kerrottiin saagassa olevan göötanmaalainen (isl. Gautland ) kuningas, minkä lisäksi saagan tapahtumat sijoittuivat suureksi osaksi Göötanmaalle sekä suurvalta-ajan Ruotsin näkökulmasta sille tärkeille lähialueille, kuten Venäjälle (isl. Garðaríki ). 1600-oppineille Hrólfr Gautrekrinpojan saaga näyttäytyi siksi lähteenä, joka kertoi Ruotsin muinaisesta ja loistokkaasta menneisyydestä ja jota siksi voitiin käyttää myös suurvaltaideologian rakennusaineena ja propagandatarkoituksessa.
Koska ruotsalaiset eivät tuohon aikaan enää ymmärtäneet saagojen kieltä muinaisislantia, useita muinaissaagoja käännettiin Ruotsissa 1600–1700-luvulla. Hrólfr Gautrekrinpojan saaga  oli Gautrekrin saagan ohella ensimmäinen Ruotsissa käännettynä ilmestynyt muinaissaaga. Se ilmestyi vuonna 1664 myös Gautrekrin saagan  sisältävässä teoksessa Westrogothiae Gothrici & Rolfi Westrogothiae regum historia lingua antiqua Gothica conscripta.
Maharauhanen
thumb|180px|Poikkileikkaus kahdesta maharauhasesta.
Maharauhaset eli mahanesterauhaset ovat mahalaukun limakalvolla sijaitsevia rauhasia, jotka erittävät mahanesteen. Maharauhaset ovat avoeritysrauhasia, joiden erite laskee suoraan mahalaukun limakalvon pintaan. Maharauhasissa on kolmenlaisia rauhassoluja: katesolut erittävät suolahappoa ja sisäistä tekijää, pääsolut erittävät pepsiinin esiastetta pepsinogeeniä, sivusolut erittävät mahalaukun limakalvoa suojaavaa musiinipitoista limaa. Katesoluja ja pääsoluja sisältäviä maharauhasia esiintyy vain mahan runko-osassa ja mahanpohjassa, mutta limaa erittäviä maharauhasia on kaikkialla mahalaukun limakalvolla. Maharauhasissa on myös endokriinisia soluja, jotka erittävät hormoneja verenkiertoon. Mahan porttiosan maharauhasista sekä pohjukaissuolesta erittyy gastriini-hormonia, joka lisää suolahapon ja pepsinogeenin erittymistä. Histamiinia erittyy puolestaan mahan runko-osan ja mahanpohjan maharauhasista.
Virofagi
pienoiskuva|Sputnik-virofagi. Virofagi on satelliittivirus, joka hidastaa tai heikentää toimivan toisen viruksen kopioitumista. Kuten muutkin satelliittivirukset, virofagi on riippuvainen toisen viruksen aikaansaamasta infektiosta.
Virofagin toiminta
Virofagien toimintaa on kuvattu lisääntyvässä määrin tieteellisessä kirjallisuudessa. On kuitenkin yhä kiistanalaista, tulisiko virofagit luokitella omaksi ryhmäkseen vai vain esimerkiksi satelliittiviruksista. Virofagien nimeä (latinan sanasta virus ('myrkky') ja kreikan verbistä φαγεῖν (fagein, 'syödä')) on pidetty jossakin määrin harhaanjohtavana, koska ne eivät varsinaisesti tunkeudu toisen viruksen sisään, vaan kilpailevat näiden kanssa lisääntymismekanismiin vaikuttamalla.
Sairaalabakteeri
thumb|right|220px| Sairaalainfektio etenee [[kontaminaatio|kontaminoituneiden pintojen ristiinsiirtymisenä.]]
Virofagi
Taksonomia
Virofageja ei ole vielä luokiteltu kuuluvaksi mihinlään taksoniin. Tunnettuja virofageja ovat muiden muassa:
Sairaalabakteeri
Sairaalabakteeri tarkoittaa kansanomaisesti mikrobia, joka aiheuttaa sairaalaympäristöstä saadun infektion eli niin sanotun sairaalainfektion. Usein sairaalabakteerilla tarkoitetaan myös bakteeria, joka on vastustuskykyinen eli resistentti joillekin antibiooteille.
Sairaalabakteerit aiheuttavat lähinnä huonokuntoisille potilaille tulehduksia. Sairaalabakteerit ovat syntyneet, kun monia potilaita on hoidettu antibiooteilla ja bakteerit ovat mutaatioiden avuilla kehittyneet vastustuskykyisiksi lääkkeille (lääkeresistenssi). Bakteerit voivat luovuttaa toisilleen myös vastustusgeenejä plasmidien avulla, tai kun toinen bakteeri on ottanut sisäänsä kuolleen bakteerin osia, tai vektorien ja virusten avulla. Sairaalabakteerit voidaan saada kuriin parantamalla hygieniaa ja eristämällä bakteerin saanut potilas muista potilaista. Turhien lääkekuurien välttäminen ehkäisee myös tällaisten kantojen syntymistä.